Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 875/12/8808	Rožňava, 19.11.2014
EEČ : 2-67-338-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Rožňava
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: Svaľjava
	trvalé bydlisko: XXXXX
v XXXXX a inde, ako otec maloletého syna XXXXX, nar. XXXXX, za obdobie od apríla roku 2012 do augusta roku 2014 úmyselne neprispieval pravidelne mesačne na jeho výživu, hoci rozsudkom Okresného súdu XXXXX, sp. zn. 7 XXXXX zo dňa 10.06.2010, bol zaviazaný prispievať na jeho výživu po XXXXX € mesačne matke maloletého - XXXXX, v dôsledku čoho jej za uvedené obdobie dlhuje na výživnom sumu vo výške  najmenej XXXXX €,   z a s t a v u j e m ,   lebo zanikla trestnosť činu. 

lebo zanikla trestnosť činu

Odôvodnenie:
Uznesením povereného príslušníka Obvodného oddelenia PZ SR v XXXXX, sp. zn. ORP-XXXXX zo dňa 16.11.2012, bolo vznesené obvinenie XXXXX XXXXX za prečin zanedbania povinnej výživy podľa § 207 ods. 1 Tr. zák., na tom skutkovom základe, ako je to uvedené vo výrokovej časti tohto uznesenia. 
V priebehu vyšetrovania obvinený XXXXX XXXXX dňa 16.11.2012 uhradil sumu XXXXX €, dňa 28.11.2012 sumu XXXXX € a v mesiaci august roku 2014 sumu XXXXX €. 
Svedkyňa XXXXX potvrdila vo svojej výpovedi, zo dňa 06.11.2014, že obvinený jej dlžné výživné v plnom rozsahu uhradil, ako aj to, že v dôsledku neplnenia vyživovacej povinnosti obvineným maloletý núdzou netrpel. 	
Podľa § 86 písm. a) Tr. zák. trestnosť činu zanedbania povinnej výživy (§ 207  Tr. zák.) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
	Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 
	Vzhľadom k tomu, že obvinený XXXXX XXXXX dodatočne splnil svoju vyživovaciu povinnosť a splnil tak podmienky ustanovenia o účinnej ľútosti, bolo potrebné trestné stíhanie zastaviť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Lenďák
prokurátor